open-index/open-wikipedia-markdown huggingface dataset:
Norfuk

**Norfuk** eli **norfolk** on Norfolkinsaarella puhuttava kreolikieli. Se on sekoitus tahitia ja 1700-luvun englantia. Kielen toivat saarelle pitcairniläiset, jotka asuttivat Norfolkinsaaren vuonna 1856 ja kielet on perinteisesti niputettu yhdeksi kieleksi (pitcairn-norfolk). Norfukin kieli ei ole nykyään pitcairnin kielen kanssa keskenään täysin ymmärrettävää. Norfukin kielessä on kuitenkin enemmän vaikutteita englannista kuin pitcairnin kielessä. Norfuk on englannin ohella Norfolksaaren virallinen kieli.

Lisääntyvä matkailu saarelle on luonut paineita saaren asukkaille käyttää englantia, ja tämä aiheuttaa osaltaan kielen säilymiselle vaaran. Tämän vuoksi on käynnistetty useita hankkeita, joiden tarkoituksena on kielen säilymisen turvaaminen. Yhdistyneet kansakunnat listaa kielen vaaraantuneeksi. Kieli on puhekieli, ja sillä ei ole juurikaan kirjoitettu kirjallisuutta. Kielen standardisoimiseksi on tehty paljon työtä, mutta tyydyttävää lopputulosta ei ole vielä saatu aikaan. Ensimmäinen kielioppi ja sanakirja julkaistiin vuonna 1988.

## Fonologia

### Vokaalit

Osa vokaaleista voi esiintyä vain pitkänä tai vain lyhyinä. Difrongeja ovat [aɪ], [aʊ], [eɪ] ja [oʊ].

Lähde:

### Konsonantit

Lähde:

## Kielioppi ja sanasto
Norfukin kielioppi noudattelee englannin kielioppia, mutta poikkeaa siitä jonkin verran. Esimerkiksi muodollinen subjekti on useimmiten *that* eikä *it*: "that's raining= sataa". 

Silmiinpistävää on se, että monet negatiivisia ja ei-toivottuja asioita kuvaavat sanat ovat peräisin tahitista: *hoowi-hoowi* (hyvin likainen), *iwi* (pätkä; rääpäle), *hawa* (uloste) ja *nunu* (kateellinen).

Persoonapronomineissa erotellaan englannin tavoin sukupuoli, ja tahitin tavoin kategorioita ovat duaali sekä inklusiivi-eksklusiivi -erottelu. Persoonapronominit norfukiksi:

## Aiheesta muualla

* Norfukin verkkokurssi 

## Lähteet
Barbuda

**Barbuda** on saari Karibianmerellä. Se on osa Antigua ja Barbudaa ja sijaitsee Antiguan saaresta pohjoiseen. Barbudan asukasluku on noin 1&nbsp;500. Asukkaista suurin osa elää Codringtonin kaupungissa.

Syyskuussa 2017 hurrikaani Irma tuhosi saaren rakennuskannan ja infrastruktuurin lähes kokonaan, ja kaikki asukkaat siirtyivät asumaan Antiguan saarelle. Korjaustöiden arvellaan vievän vuosia.

## Maantiede
Bardudan pinta-ala on 161 neliökilometriä. Saarella vallitsee trooppinen meri-ilmasto, jossa on pienet kausittaiset lämpötilavaihtelut. Maaperä on suurimmaksi osaksi korallia ja kalkkikiveä. Barbudan korkein kohta on Highland Housen luona noin 40 metrin korkeudella merenpinnasta.

## Ilmasto
Tammikuu ja helmikuu ovat vuoden viileimmät kuukaudet. Tuolloin päivän korkein keskilämpötila on 27 °C. Vuoden lämpöisimmät kuukaudet ovat heinäkuu ja elokuu, jolloin päivän korkein keskilämpötila on 30 °C.

## Lähteet

## Aiheesta muualla

* Barbudaful.net
Antigua

**Antigua** on saari Karibianmerellä. Se on osa Antigua ja Barbudaa. Antiguassa on noin 65 000 asukasta, joista yli 24 000 elää pääkaupungissa, St. John’sissa. Antigua sijaitsee Barbudan saaresta etelään.

## Maantiede
Saaren pinta-ala on 280 km². Saarella vallitsee trooppinen meri-ilmasto, jossa on pienet kausittaiset lämpötilavaihtelut. Maaperältään Antigua on alavaa kalkkikivimaastoa ja korallisaaria. Saarella on myös korkeampia vulkaanisia alueita. Saaren korkein kohta on Boggy Peak 402 m.

## Nähtävyydet
Tunnetuin nähtävyys lienee St. John’sin katedraali, joka sijaitsee St. John’sissa, Antiguan saarella. Katedraali on rakennettu vuonna 1845, kun 1600-luvun katedraali oli tuhoutunut maanjäristyksessä vuonna 1843.

## Lähteet

## Aiheesta muualla
Luettelo portugalin kielen murteista

Tämä on luettelo portugalin kielen murteista.

## Alueelliset murteet
### [[Angola]]
*benguela (*puhutaan [[Benguela]]n provinssissa*)
*luanda (*puhutaan [[Luanda]]n kaupungissa ja sen lähistöllä*)
*sulista (*puhutaan Etelä-Angolassa*)

### [[Brasilia]]
*baiano (*puhutaan [[Bahia]]ssa*)
*caipira (*puhutaan pääasiassa [[São Paulo]]ssa*)
*ceará (*puhutaan [[Ceará]]n osavaltiossa*) 
*fluminense (*puhutaan [[Rio de Janeiro]]n osavaltiossa ja [[Espírito Santo]]ssa, puhe Rio de Janeiron kaupungissa eroaa vähän*)
*gaúcho (*puhutaan [[Rio Grande do Sul]]issa*)
*mineiro (*puhutaan [[Minas Gerais]]issa*)
*nordestino (*puhutaan Brasilian koillisissa osavaltioissa; sisämaa-alueilla ja [[Recife]]llä omat murteensa*)
*nortista
*paulistano
*sertanejo (*puhutaan [[Goiás]]in ja [[Mato Grosso]]n osavaltiossa*)
*sulista (*puhutaan eteläisessä Brasiliassa, puhe [[Curitiba]]ssa eroaa hieman*)

### [[Portugali]]
*açoreano (*puhutaan [[Azorit|Azoreilla]]*)
*alentejano (*puhutaan [[Alentejo]]n alueella*)
*algarvio (*puhutaan [[Algarve]]ssa, Etelä-Portugalissa, läntisissä osissa puhutaan hieman erilaista murretta*)
*alto-minhoto
*baixo-beirão; alto-alentejano
*beirão (*puhutaan Keski-Portugalissa*)
*estremenho (*Puhutaan [[Coimbra]]ssa ja [[Lissabon]]issa, voidaan jakaa [[lissabonin portugali|lissabonin]] ja [[coimbran portugali|coimbran murteisiin]]. Standardiportugali pohjautuu tähän murteeseen.*)
*madeira (*puhutaan [[Madeira]]lla*)
*nortenho
*transmontano

### Muita murteita
*caboverdiano (*puhutaan [[Kap Verde]]llä*)
*guineense (*puhutaan [[Guinea-Bissau]]ssa*)
*macaense (*puhutaan [[Macao]]ssa, [[Kiina]]ssa*)
*mosambikin portugali (*moçambicano; puhutaan [[Mosambik]]issa*)
*sãotomense (*puhutaan [[São Tomé ja Príncipe]]ssä, ei keskenään täysin ymmärrettävää muiden murteiden kanssa*)
*timorense (*puhutaan [[Itä-Timor]]issa*)
*damaense (*puhutaan [[Daman]]issa, [[Intia]]ssa*)
*goês (*puhutaan [[Goa]]ssa, Intiassa*)

## Kreoleja
*Kap Verden jokaisella asutetulla saarella on oma kreolinsa. 
*Angolar on São Tomén eteläosissa puhuttava kreoli. 
*Annobon on Päiväntasaajan Guinealle kuuluvalla Annobonin saarella puhuttava kreoli.
*forro 
*lunguyê
*sri lankan kreoli
*indoportugali
*língua da casa
*korlain kreoli eli kristi
*cristão
*patuá
*papiamento
*saramaccan
*cafundó
*português de Bidau (*sammui 1960-luvulla*)
*lanc-Patuá (*perustuu [[ranskan kieli|ranskaan]], mutta kreolissa on runsaasti vaikutteita myös portugalista*)
KWord

**KWord** on vapaa tekstinkäsittelyohjelma, joka on osa KDE:n KOffice-toimisto-ohjelmistoa. KWordin kehitys loppui 2012, kun KOfficen kehitys loppui. Ohjelmaa julkaistiin LGPL-lisenssillä. KWordin kehitys alkoi vuonna 1998.

KWordin seuraaja on Calligra Suite -paketin Calligra Words.

## Lähteet
Luettelo korean kielen murteista

Tämä on **luettelo [[korean kieli|korean kielen]] [[murre|murteista]]**, joita on laskennallisesti kymmenen.

*Soul (*[[Etelä-Korea]]n yleisin murre*)
**Kangwondo
**Kyonggido
*Pjongjang (*[[Pohjois-Korea]]n yleisin murre*)
*Chollado
**Pohjoischollado
**Etelächollado
*Chungcheong (*puhutaan [[Chungcheong]]in alueella, Etelä-Koreassa*)
**Pohjoischungcheong
**Etelächungcheong
*Gangwon (*puhutaan [[Gangwon]]in provinssissa, Etelä-Koreassa sekä [[Kangwŏn]]in provinssissa, Pohjois-Koreassa*)
*Gyeongsang (*puhutaan [[Gyeongsang]]in alueella, Etelä-Koreassa*)
**Etelägyeongsang
**Pohjoisgyeongsang
*Hamgyŏng
*Hwanghae
*Jeju (*puhutaan [[Jeju]]n saarella, Etelä-Koreassa*)
*Jeolla

## Lähteet
Jukka Tilsa

**Jukka Tilsa** (s. 4. tammikuuta 1961 Eräjärvi) on suomalainen sarjakuvataiteilija. Tilsan piirtämiä ja muun muassa Pauli Kallion käsikirjoittamia sarjoja *Postimies Niilo* ja *Sekametsä* on julkaistu *[[Helsingin Sanomat|Helsingin Sanomissa]]*. Vuonna 2001 Tilsa sai Suomen sarjakuvaseuran Puupäähattu-palkinnon.

Tilsan tuotanto alkoi vuonna 1980 julkaistusta *Zärpä*-omakustannelehdestä. Jo varhaisissa sarjoissa Tilsan tyyliksi vakiintuivat naivistinen piirrostyyli, absurdit juonenkäänteet sekä hillitön kielenkäyttö, jossa ”nuorisokielen” tapaan esimerkiksi kirjainpari ”ks” korvataan x-kirjaimella, ja kirjainpari ”ts” z-kirjaimella. 

## Ura
Siviiliammatiltaan Tilsa on maanviljelijä. Hän on myös soittanut klarinettia ja muita soittimia muun muassa Jahnukaiset-nimisessä jazz-yhtyeessä.

*Zärpä*-lehtien jälkeen Tilsa vetäytyi vuosikymmeneksi maanviljelyn ja maalaustaiteen pariin. 1990-luvun alussa Tilsa palasi piirtämään sarjakuvia – omien sanojensa mukaan tienatakseen rahaa vannesahaan. Sarjakuvaseura Suuri Kurpitsa kokosi *Zärpä*-sarjoista kokoelma-albumin *Zärmikkäimmät* vuonna 1994.

Strippisarjakuva *Pätkittäin käy kateeksi* ilmestyi *Helsingin Sanomien* Nyt-viikkoliitteessä. Sarjakuvassa muun muassa katsotaan jalkapalloa televisiosta (siis sen sisältä).

## Tuotanto
### Albumit
* 
* 
* *Kootuimmat teokset* (1998)
* *Päin heiniä* (1999)
* 
* *Poutaa Japanissa* (2001)
* *Ketsuppi on punaista, Supermauno* (2003)
* *Zoppaa ja zärvintä* (2004)
* *Ilma-autolla Kaliforniaan* (2005)
* *Neron-leimauxia* (2006)
* *Tupelon tuplaseriffi* (2008)
* *Sunnuntai Sekametsässä* (2011)
* *Löylyä, Supermauno!* (2011)
* *Eikka Etevä hurmaa hameväen* (2013)
* 

### Lehdissä julkaistuja sarjoja
* *Venetsijärvi* (aiemmin Maito Pirkan tiedotuslehti, myöhemmin ''Maaseudun Tulevaisuus'')
* *Kannat kattoon* (''Rytmi'')
* *[[Postimies Niilo]]* (käsikirjoitus Pauli Kallio) (''Helsingin Sanomat'')
* *Pätkittäin käy kateeksi* (*Helsingin Sanomien* Nyt-liite)
* *Eikka Etevä* (*Helsingin Sanomien* Nyt-liite)
* *[[Sekametsä (sarjakuva)|Sekametsä]]* (käsikirjoitus Pauli Kallio) (*Helsingin Sanomat*)

### Äänitteet
* *Zuurehkot zetelit* (cd) (2000)
* *[[Jahnukaiset]]: Beverly Hills* (cd) (2006)
* *Jahnukaiset: Neljä esinettä* (cd) (2010)

## Lähteet

## Aiheesta muualla

* Tero Mielonen: Tajunnanvirtaa. Kvaak.fi 27.5.2015.
* Vesa Sisättö: Kuusipäinen kuristaja. *Vihreä lanka* 4.6.2015.
* Matti Komulainen: Kuvitettuja lastuja. *Turun sanomat* 16.6.2015.
Coimbra

**Coimbra** on kaupunki Keski-Portugalissa. Se sijaitsee 120 kilometriä Portosta etelään ja 195 kilometriä Lissabonista pohjoiseen. Se sijaitsee sisämaassa, Mondego-joen varrella. Coimbra oli Portugalin pääkaupunki ennen Lissabonia vuosina 1139–1260. Kaupungin väkiluku on pienentynyt 2000-luvulla; vuonna 2008 kaupungissa oli enää noin 92&nbsp;000 asukasta ja koko seudulla noin 435&nbsp;000. 

Vanhimmat kaupungin julkiset rakennukset ovat 1100-luvulta. Vanha katedraali *Sé Velha* on vuosisadan loppupuolelta ja kaupungin puolustukselle tärkeä Almedinan torni *Torre de Almedina* on vanhimmalta osaltaan jopa 1000-luvulta. Jesuiitoilla on ollut vahva vaikutus kaupungissa. Alueen inkvisition pyhä istuin toimi kaupungissa uuden ajan alusta vuoteen 1821 saakka. Kaupungissa on vuonna 1290 perustettu yliopisto,  joka on yksi Euroopan vanhimmista. Se perustettiin Lissabonissa 1290 ja siirrettiin Coimbraan vuonna 1537. Coimbrassa yliopisto sai käyttöönsä entisen kuninkaallisen palatsin tilat. Yliopisto on yksi eurooppalaisten tutkimusyliopistojen Coimbra-ryhmän perustajajäsenistä.

## Kuvagalleria

Coimbra from Santa Clara bridge.jpg|Kaupunki Santa Claran sillalta.
RoyLindmanCoimbraPortugal 001.jpg|Katunäkymä Coimbrasta.
Coimbra December 2011-28a.jpg|Coimbra talvella.
Karinecyril coimbra cathedrale 1.jpg|Vanha katedraali.
Universidade2.jpg|Coimbran yliopisto.


## Lähteet

## Aiheesta muualla

* Turismo de Coimbra
Jovinus

**Jovinus** () oli gallialainen aristokraatti joka julistautui keisariksi vuonna 411. Tämä tapahtui pian sen jälkeen kun Länsi-Rooman keisarin Honoriuksen joukot olivat kukistaneet usurpaattori Konstantinus III:n. Jovinus kaappasi vallan Mainzissa ja sai tukea Gallian aristokraateilta. Vuonna 412 gootit saapuivat Ataulfin johdolla Galliaan. Ataulf kääntyi pian Honoriuksen puolelle ja alkoi piirittää Jovinusta Valentiassa vuonna 413. Jovinus vangittiin, teloitettiin ja hänen päänsä lähetettiin keisarille Ravennaan.

Jovinuksella oli veli, **Sebastianus**, josta hän teki keisarin vuonna 412, sen jälkeen kun Jovinus ei saanut aikaan sopua goottien kanssa. Sebastianuksesta ei tiedetä paljon mitään muuta kun että hänen kohtalonsa oli sama kun hänen veljensä.
Äänitekstitys

**Äänitekstitys** on digi-tv-palvelu, jossa vieraskielisten ohjelmien tekstitykset muunnetaan synteettiseksi puheeksi. Suomessa äänitekstitys otettiin virallisesti käyttöön 29. elokuuta 2005 Yleisradion Yle TV1-kanavalla. Palvelu on ainutlaatuinen koko maailmassa. Äänitekstitystä ovat kehittäneet Näkövammaisten Keskusliitto ry ja Yleisradio, ja se on osa liikenne- ja viestintäministeriön ArviD-hanketta. Äänitekstityksessä käytettävän puhesyntetisaattorin valmistaja on Bitlips, joka on yksi johtavista suomenkielisten puhesynteesituotteiden kehittäjistä. Näkövammaisten lisäksi palvelusta hyötyvät lukemisesteiset.

Toimiakseen äänitekstitys vaatii digi-tv-vastaanottimen, josta voi valita hollanninkielisen ääniraidan. Tämä raita on valittu siksi, että Suomessa ei lähetetä hollanninkielisiä ohjelmia, eikä äänitekstitykselle ole omaa raitaansa. Kun vastaanottimesta on valittu ensisijaiseksi ääniraidaksi hollanti, äänitekstitetyt ohjelmat kuuluvat automaattisesti suomenkielisenä synteettisenä puheena. Ohjelman alkuperäiset äänet kuuluvat taustalla sopivalla voimakkuudella.

## Katso myös
* Kuvailutulkkaus
Naurun paikka

**Naurun paikka** oli suomalainen vuosina 1995–1998 valmistunut ja esitetty Yleisradion tuottama viihdeohjelma. Ohjelmassa esitettiin pääasiassa Yhdysvalloista peräisin olevia tavallisten ihmisten kuvaamia hauskoja kotivideoita. Myöhemmin ohjelmassa esitettiin myös suomalaisia kotivideoita. Ohjelman juontajana toimi Markus Kajo.

Ohjelmaa esitettiin Yle TV2-kanavalla perjantai-iltaisin kello 21.00–21.30.

*Naurun paikka* ja Markus Kajo palkittiin Venla-palkintogaalassa 1996 Yleisö-Venlalla.

## Lähteet
Naevius

**Gnaeus Naevius** (n. 264 - 194 eaa.) oli roomalainen runoilija ja dramatisti. Hänen tiedetään syntyneen Campaniasta ja tunteneen kreikkalaista kulttuuria.

Naevius osallistui ensimmäiseen puunilaissotaan (264-241 eaa.), mutta omistautui sittemmin runojen kirjoittamiselle. Hänen merkittävin teoksensa on kertomaruno *De bello punico* (*Puunilaissota*). Runoteoksensa hän kirjoitti tyylillisesti Homerosta jäljitellen, mutta onnistui tekemään sen kansanomaisesti. Naevius onnistui vapauttamaan latinankielisen runouden jäykästä muotosidonnaisuudestaan, hänellä säe alkoi elää.

Näytelmiensä aiheet Naevius ammensi roomalaisesta maailmasta ja roomalaisten elämästä.

## Viitteet
Lucilius

**Gaius Lucilius** (n. 180 eaa. – n. 102 eaa.) oli roomalainen runoilija. Häntä pidetään roomalaisen satiirirunouden luojana. Hänen kirjoituksistaan on säilynyt ainoastaan katkelmia..

Lucilius syntyi varakkaaseen ritariperheeseen, joka asui maaseudulla Rooman läheisyydessä. Perheellä oli maaomistuksia myös Sisiliassa ja Rooman kaupungissa. Hän opiskeli Ateenassa Kleitomakhoksen ohjaamana ja osallistui Scipio Aemilianuksen mukana Hispanian sotaan. Kirjoituksistaan päätellen hän oli poikamies. Hän kirjoitti 30 kirjaa satiireja, joista suurin osa oli heksametrimittaisia, mutta muutamat distikonia, jambia ja trokeeta. Niiden aiheet olivat moninaisia, mutta aihetta käsiteltiin yleensä kärkevästi ja kriittisesti. Nykyajan satiireista poiketen niissä tuotiin esille myös tarinan moraalinen opetus. Lucilius ei empinyt käydä satiirin keinoin yhteiskunnan tukipylväittenkään kimppuun, ja hänen työnsä tuloksena kirjallisuus alkoi Roomassa kehittyä aiempaa vaikutusvaltaisemmaksi.

## Lähteet
Almaz

**Almaz** (&#1040;&#1083;&#1084;&#1072;&#1079;, ) -avaruusohjelma oli sarja sotilasavaruusasemia, jotka Neuvostoliitto laukaisi avaruuteen käyttäen Saljut-ohjelmaa peitteenä. Kolme Almaz-asemaa laukaistiin: Saljut 2, Saljut 3 ja Saljut 5. Saljut 2:n laukaisu epäonnistui pian maan kiertoradan saavuttamisen jälkeen, mutta sekä Saljut 3 että 5 suorittivat onnistuneesti miehitettyjä testejä. Saljut 5:n jälkeen Neuvostoliiton sotilasjohto katsoi, ettei aseman ylläpitoon kuluva aika ole suhteessa saatuihin hyötyihin.

Almazia ajoi Vladimir Tšelomei vastineeksi USAFin MOL-projektille (*Manned Orbiting Laboratory*). Alkuperäisessä suunnitelmassa Almaz ja MOL olivat hyvin samankaltaisia ja asema olisi laukaistu Proton-kantoraketilla kahden hengen miehistöllä, jotka olisivat palanneet laskeutumisaluksella kuukauden sotilasoperaatioiden jälkeen. Sojuz-ohjelman viivästymisen vuoksi Almazin tehtäviin otettiin myös sotilassatelliittien torjunta. Kiertoradalla Almazia huollettiin TKS-moduulilla, joka myös laukaistiin Proton-kantoraketilla.

Tiedustelulaitteiston lisäksi Almazissa oli 23 mm Nudelmann-Rihter lentokoneisiin tarkoitettu konetykki (joissakin lähteissä Nudelman-Rihter NR-30 30 mm tykki). Saljut 3 -asemalta suoritettiin onnistunut testiammunta maalina olleeseen satelliittiin.

Miehitetyn Almaz-ohjelman lakkauttamisen jälkeen ylijääneet asemien rungot käytettiin kymmenen vuotta myöhemmin miehittämättöminä tutkasatelliitteina. TKS-moduuli oli pohjana Mir-avaruusaseman moduuleille ja ISS-avaruusaseman komponenteille.

## Aiheesta muualla
*Almaz avaruusasemaohjelma (englanniksi)
*Novan Astrospies-ohjelman käsikirjoitus (esitetty Suomessa TV1:ssä nimellä Historiaa: Avaruusvakoojat)
Kuvailutulkkaus

**Kuvailutulkkaus** on jonkin tapahtuman tai asian visuaalisen puolen kuvailua näkövammaiselle. Se voi olla esimerkiksi teatterissa tai televisiossa näyttelijän ilmeiden ja eleiden kuvailua.

Tulkkaus-sana on tässä yhteydessä hieman harhaanjohtava, sillä kuvailijan on kyettävä kertomaan tapahtumasta mahdollisimman objektiivisesti. Asiantunteva kuvailija tietää myös, milloin olla hiljaa, jotta itse teatteriesityksen tai elokuvan seuraaminen ei häiriintyisi.

Suomessa kuvailutulkkausta on ollut 1980-luvulta. Toiminta on kuitenkin ollut hyvin satunnaista ja järjestäytymätöntä aina syksyyn 2005 asti, jolloin Näkövammaisten Kulttuuripalvelu ry aloitti ensimmäisten kuvailijoiden kouluttamisen näkövammaisten palvelu&ndash; ja toimintakeskus Iiriksessä Helsingin Itäkeskuksessa.

Myös näkevät hyötyvät kuvailutulkkauksesta. Muualla maailmassa esimerkiksi autoilijat suosivat kuvailtuja tv-ohjelmia ja elokuvia. Selkokieliset tulkkaukset puolestaan auttavat kehitysvammaisia.

## Katso myös
* Äänitekstitys

## Kirjallisuutta
*
Sebastianus

**Sebastianus** voi tarkoittaa ainakin seuraavia henkilöitä:

* Pyhä Sebastianus
* Rooman keisari Jovinuksen veli ja kanssahallitsija
Livius Andronicus

**Lucius Livius Andronicus** (; n. 284–204 eaa.) oli kreikkalais-roomalainen runoilija. Hän syntyi todennäköisesti Taraksen eli latinalaisittain Tarentumin kreikkalaissiirtokunnassa. Hän tuli Roomaan sotavankina tai hänet myytiin orjaksi sen jälkeen, kun Rooma 272 eaa. valloitti Taraksen.

Andronicuksen isäntä vapautti hänet pian, ja hän ryhtyi työskentelemään koulumestarina ja omaksui roomalaisen nimen. Hänen onnistui levittää hellenismiä Rooman varakkaan nuorison keskuuteen. Samalla hän ryhtyi uraauurtavaan työhön roomalaisen runouden perustajana. Caton mukaan ”roomalaiset eivät tunteneet minkäänlaista kunnioitusta runoutta kohtaan”.

Ennen Andronicusta roomalaisilla oli vain joitakin kansanomaisia loruja ja niitäkin melko vähän. Häntä voi pitää roomalaisen kirjallisuuden alkuunpanijana, sillä hän käänsi *[[Odysseia]]n* latinaksi saturnista mittaa käyttäen sekä mukailemalla kreikkalaisia näytelmiä. Hänen teoksistaan on säilynyt ainoastaan fragmentteja.

Antiikin aikana Andronicuksen teokset kuuluivat koululaisten pakolliseen lukemistoon. Hänen teoksiaan ei juuri myöhemmin arvostettu ja todettiin, että niitä ei kukaan lue kouluaikojensa jälkeen omasta halustaan.

## Lähteet

## Aiheesta muualla
* Livius Andronicus. Corpus Scriptorum Latinorum.
Luettelo swahilin murteista

Tämä on **luettelo [[swahilin kieli|swahilin]] [[murre|murteista]]**. Swahili jaetaan 13 päämurteeseen.

*kiunguja (*yleisin murre*)
*kimrima
*kimgao
*kipemba
*kimvita
*kiamu
*kingwana
*kingozi
*komori (*pidetään useimmiten omana kielenään*)
**shindzuani (*puhutaan [[Anjouan]]in saarella*)
**shimwali (*puhutaan [[Mohel]]in saarella*)
**shimaore (*puhutaan [[Mayotte]]n saarella*)
**shingadzija (*puhutaan [[Grande Comore]]n saarella*)
*kimwani (*puhutaan [[Kerimba-saaret|Kerimba-saarilla]] ja [[Mosambik|Pohjois-Mosambikissa]]*)
*chimwiini (*puhutaan [[Barawa]]ssa, [[Somalia]]n etelärannikolla*)
*sheng

## Lähteet
Ignoratio elenchi

**Ignoratio elenchi** (joskus myös **savuverho**) on argumentaatiovirhe, joka liittyy asian vierestä puhumiseen. Siinä tarkoitus on ikään kuin luoda verbaalinen savuverho, joka harhauttaa keskustelun sivupoluille niin, että argumentoijan alkuperäinen argumentti jää kohtaamatta. Savuverhon yleinen kaava on seuraava:

#Henkilö X esittää argumentin A mukana asiaan kuulumattoman argumentin B
#Argumentti B kerää kaiken huomion ja A jää huomiotta
#Siispä argumentti A on tosi
:*Ryöstöt ja varkaudet ovat lisääntyneet huolestuttavaa tahtia. Kuolemantuomio ratkaisisi ongelman välittömästi.*
:*Naisten vähäinen päätäntävalta on ollut historiallisesti suuri ongelma tasa-arvon kannalta. Naiset ovat nykyäänkin vähemmistössä eduskunnassa ja yhtiöiden hallituksissa. Sukupuolikiintiöt ovat tähän paras ratkaisu.*

## Katso myös
*Red herring

## Lähteet

* 

### Viitteet
Franco Modigliani

**Franco Modigliani** (s. 18. kesäkuuta 1918 – 25. syyskuuta 2003) oli italialais-yhdysvaltalainen ekonomisti. Modigliani sai Ruotsin keskuspankin taloustieteen palkinnon vuonna 1985 työstään säästämisen ja rahoitusmarkkinoiden tutkimuksessa. Hän toimi vuodesta 1962 kuolemaansa asti professorina MIT:ssä.

Modigliani syntyi Italiassa, josta hän muutti Yhdysvaltoihin koska hänen juutalainen syntyperänsä ja antifasistiset mielipiteensä aiheuttivat hänelle ongelmia Italiassa. Modiglianista tuli Yhdysvaltain kansalainen vuonna 1946.

Akateemisesti Modiglianin tärkeimmät tutkimukset liittyvät rahoitusteoriaan ja säästämiseen.  Rahoitusteoriassa hän kehitti yhteistyössä Merton Millerin kanssa irrelevanttiusteoreeman, jonka mukaan tiettyjen ehtojen vallitessa yrityksen arvo ei riipu siitä, että rahoitetaanko yritystä omalla pääomalla (eli laskemalla osakkeita liikenteeseen) vai vieraalla pääomalla (eli lainaamalla yritykselle rahaa).  

Säästämiskäyttäytymistä kuvaamaan Modigliani kehitti nk. elinkaarihypoteesin, jonka mukaan ihmiset pyrkivät saavuttamaan vakaan tulotason koko elämänsä aikana esimerkiksi säästämällä työvuosiensa aikana ja kuluttamalla säästönsä eläkeaikanaan.

## Lähteet

## Aiheesta muualla
* Franco Modiglianin omaelämäkerta Nobel-säätiön sivuilla
*
James Mirrlees

**James Alexander Mirrlees** (5. heinäkuuta 1936 Minnigaff, Skotlanti – 29. elokuuta 2018 Cambridge, Iso-Britannia) oli skotlantilainen ekonomisti ja vuoden 1996 taloustieteen Nobel-palkinnon saaja.

Mirrlees opiskeli sekä Edinburghin yliopistossa että Cambridgen yliopistossa. Vuosina 1969–1995 hän opetti Oxfordin yliopistossa. Oxfordista Mirrlees siirtyi opettamaan Cambridgeen. Oxfordin-aikanaan Mirrlees kehitti taloustieteelliset mallinsa, joista hän myöhemmin sai Nobel-palkinnon. Mirrleesin mallit tutkivat tilannetta, jossa informaatio on joko epäsymmetristä tai epätäydellistä, ja tämän tilanteen vaikutusta talouden optimaaliseen säästämisasteeseen. Mirrleesin tutkimus osoitti muun muassa optimaalisen tuloveron pääperiaatteet. Mirrlees on todennut, että ekonomistikunnassa vallitsee laaja yksimielisyys työtulojen korkeiden marginaaliverojen haitoista

Virallisen eläkeiän jälkeenkin Mirrlees jatkoi Cambridgen yliopiston emeritusprofessorina. Lisäksi Mirrleesillä oli vierailevan tutkijan paikkoja eri puolilla maailmaa, kuten Melbournen yliopistossa 2004, MIT:ssä, Kalifornian yliopistossa Berkeleyssä ja Yalen yliopistossa. Hänellä oli professuuri myös Hongkongin yliopistossa vuodesta 2002 alkaen.

Hän on ollut Academia Europæan jäsen vuodesta 1989.

## Lähteet

## Aiheesta muualla
* James Mirrleesin omaelämäkerta Nobel-säätiön sivuilla (englanniksi)
* James Mirrleesin muistokirjoitus Helsingin Sanomissa
Max & The Crooners

**Max & The Crooners** oli 1990-luvun alussa toiminut porilainen rockabilly-yhtye. Yhtye koottiin vuonna 1990 alun perin yhtä hääkeikkaa varten. Yhtyeen esikoisalbumi *[[Crooner’s Paradise]]* julkaistiin vuonna 1992, minkä jälkeen yhtye hajosi.__NOTOC__

## Jäsenet
* Max Laine – laulu, kitara (1990–1992)
* Timo Pääkkö – kitara, laulu (1990–1992)
* Kari Heiskari – basso (1990–1991)
* Timo Lilja – rummut (1990–1991)
* Juha Seittonen – rummut (1991–1992)
* Putte Seittonen – basso (1992, vain albumilla)

## Diskografia
* 
* 

## Lähteet

## Aiheesta muualla
* Tietoa yhtyeestä
Lopputyö

**Lopputyö**, **opinnäytetyö** tai muu vastaava tutkielma on oppilaitoksen tutkintovaatimuksiin kuuluvan työn yleisnimi. Yliopistoissa lopputyö on pro gradu ja yliopistojen teknillisillä aloilla diplomityö. Ammattikorkeakouluissa lopputyöstä käytetään nimitystä opinnäytetyö.

Lukioissa ei vastaavaa ole, sillä siellä opinnäyte annetaan ylioppilaskirjoituksissa. Poikkeuksena tästä on IB-tutkinto, jonka tutkintovaatimuksiin kuuluu Extended Essay -lopputyö. 

Lopputyö on usein luonteeltaan tutkielma. Taidekorkeakouluissa lopputyö voi olla taiteellinen suoritus, johon liittyy kirjallinen työ. Ammattikorkeakouluissa opinnäytteet tehdään lähes aina tilaustyönä yritykselle tai yhteisölle. Yliopistossa toimeksiannosta tehtävien opinnäytteiden määrä vaihtelee paljon aloittain.

## Historia
Käytännön ammattiin valmistuminen on ennen tapahtunut mestarin opissa. Oppilaan oli annettava kisällinnäyte päästäkseen kisälliksi ja mestarinnäyte valmistuakseen itsenäiseksi ammattilaiseksi, mestariksi.

## Katso myös
* Tieteellisten yliopistotutkintojen opinnäytetyöt

## Kirjallisuutta
* 
* 
* 
* 
* 
* 
* 
* 
* 
* 
* 

## Aiheesta muualla
* 
* Millaisia korkeakoulujen opinnäytteet ovat?  *korkeakouluosaajat.fi*
Merton Miller

**Merton Howard Miller** (16. toukokuuta 1923 Boston – 3. kesäkuuta 2000 Chicago) oli yhdysvaltalainen ekonomisti, jonka tieteellinen tutkimus keskittyi pääasiassa rahoitusteoriaan. Miller sai taloustieteen Nobel-palkinnon vuonna 1990.

Miller työskenteli toisen maailmansodan aikana Yhdysvaltain valtiovarainministeriössä verotutkijana ja suoritti tohtorintutkintonsa Johns Hopkinsin yliopistossa vuonna 1952.

Vuonna 1958 Miller julkaisi yhdessä Franco Modiglianin kanssa tutkimuksen yrityksen pääoman kustannuksista. Tässä tutkimuksessa Miller ja Modigliani vastustivat ajalle tyypillistä näkemystä, jonka mukaan yritys voi alentaa pääomakustannuksiaan toimimalla optimaalisella oman ja vieraan pääoman yhdistelmällä. Millerin ja Modiglianin mukaan tällaista optimaalista yhdistelmää ei ole, ja yritysjohdon tulisikin keskittyä minimoimaan yrityksen verot ja maksimoimaan yrityksen arvo.

Miller osallistui kaikkiaan kahdeksan kirjan kirjoittamiseen. Hän opetti Chicagon yliopistossa vuodesta 1961 lähtien.

Miller kuoli imukudossyöpään vuonna 2000.

## Lähteet

## Aiheesta muualla
* Merton Millerin omaelämäkerta Nobel-säätiön sivuilla
Sojuz

**Sojuz** () voi tarkoittaa:

* Sojuz-avaruusohjelma oli Neuvostoliiton ja on nykyisin Venäjän miehittyjen avaruuslentojen ohjelman nimi.
* Sojuz-avaruusalus on ohjelmassa käytetty alus.
* Sojuz-kantorakettia käytetään miehitettyjen avaruusalusten ja satelliittien laukaisuun
*Sojuz-suunnittelutoimisto, lentokonemoottorien ja kaasuturbiinien suunnittelutoimisto Venäjällä.
Kattegat

**Kattegat** (, ) on Tanskan Jyllannin niemimaan ja Ruotsin länsirannikon välinen merialue. Kattegat on osa Pohjanmerta ja Itämerta erottavaa salmien ketjua pohjoisemman Skagerrakin ja eteläisempien Tanskan salmien välissä. Se voidaan lukea Skagerrakin jatkeena osaksi Pohjanmerta, tai joissain tapauksissa osaksi Itämerta; hydrografisesti ja biologisesti se pikemmin kuuluu edelliseen.

Kattegatin pohjoisraja vedetään yleensä Jyllannin pohjoiskärjen ja Ruotsin Pater Noster -luotojen välille. Etelässä raja Juutinraumaan on Gillelejen ja Kullenin niemen välillä, 

Kattegatin suurimmat saaret ovat Læsø, Samsø ja Anholt. Pienempiin saariin kuuluu esimerkiksi Fynin pohjoispuolella sijaitseva Æbelø.

## Lähteet

## Aiheesta muualla

*
Varro

**Varro** oli roomalainen cognomen, jonka haltijoita olivat muun muassa:

* Gaius Terentius Varro, konsuli
* Marcus Terentius Varro (Varro Reatinus), kirjailija
* Publius Terentius Varro (Varro Atacinus), runoilija
Konstantin I (Kreikka)

**Konstantin I** (, 2. elokuuta 1868 – 11. tammikuuta 1923) oli Kreikan kuningas, joka hallitsi Kreikkaa vuosina 1913–1917 ja 1920–1922. Konstantin oli kuningas Yrjö I:n (Tanskan prinssi Vilhelm) ja kuningatar Olgan (Venäjän suuriruhtinatar Olga Konstantinovna) vanhin poika.

## Elämä

Konstantin sai koulutuksensa Saksassa ja palveli Preussin armeijassa. Hän avioitui 1889 Saksan keisarin Vilhelm II:n sisaren Sophien kanssa. Konstantin johti Kreikan joukkoja Balkanin sodissa 1912–1913.

Konstantin nousi ensimmäisen kerran valtaistuimelle isänsä salamurhan jälkeen 18. maaliskuuta 1913. Ensimmäisen maailmansodan alkaessa hänen sympatiansa olivat enemmän Saksan ja keskusvaltojen puolella. Pääministeri Elefthérios Venizéloksen hallitus oli kuitenkin brittien ja ympärysvaltojen puolella, joilla oli myös Välimeren herruus.

Konstantin erotti Venizéloksen brittien Gallipolin tappion jälkeen lokakuussa 1915. Tämä kuitenkin perusti Salonikissa kansallishallituksen, jota liittoutuneet tukivat. Konstantin luopui kruunusta kesäkuussa 1917, ja Kreikka julisti sodan keskusvalloille. Hän pakeni Sveitsiin, ja hänen toinen poikansa Aleksanteri nousi kuninkaaksi.

Aleksanteri kuoli 25. lokakuuta 1920 verenmyrkytykseen lemmikkiapinan purtua häntä, Venizelos hävisi vaalit, ja Konstantin kutsuttiin takaisin.

Konstantin luopui jälleen kruunusta 27. syyskuuta 1922 Kreikan kärsittyä tappion sodassa turkkilaisia vastaan Anatoliassa ja Smyrnassa (nyk. İzmir). Hänen seuraajakseen tuli hänen vanhin poikansa Yrjö II. Konstantin vietti loppuelämänsä Italiassa ja kuoli Palermossa Sisiliassa 1923.

## Lähteet

## Aiheesta muualla
Yrjö I

**Yrjö I** tarkoittaa seuraavia hallisijoita:

* Yrjö I (1660–1727), Hannoverin vaaliruhtinas, Ison-Britannian kuningas 
* Yrjö I (1845–1913), Kreikan kuningas
* Juri Dolgoruki eli Yrjö I (n. 1099–1157), Kiovan ruhtinas
* Yrjö (I) (1832–1904), Saksin kuningas
Tulirokko

**Tulirokko** eli **scarlatina** on A-ryhmän streptokokkien, etenkin  *[[Streptococcus pyogenes]]in* aiheuttama sairaus. Sama bakteeri aiheuttaa angiinan. Tulirokko ei kuulu varsinaisiin rokkosairauksiin, joiden aiheuttajana on virus.

Tulirokkoon sairastuneelle nousee nopeasti korkea kuume. Muita oireita ovat kova kurkkukipu, pienipilkkuinen ja punainen, liekkejä muistuttava ihottuma sekä mansikkakieli (kielen pinta on rosoinen ja kirkkaan punainen). Ihottuma näkyy ensin kasvoissa ja kaulalla, mistä se leviää koko kehoon. Taudin itämisaika on 3–5 vuorokautta. Ihottuman voi saada vain kerran, mutta nielutulehdukseen voi sairastua useammankin kerran. 

Tulirokkoa esiintyy harvoin ihan pienillä lapsilla, yleisin se on 6–12-vuotiailla. Se voi tarttua myös aikuisiin. Tulirokko leviää nopeasti ilmassa pisaratartuntana, ja myös oireettomat taudinkantajat voivat levittää sairautta. Tartunnan voi saada myös esimerkiksi lelujen tai ovenkahvojen välityksellä. 

Tulirokko oli aiemmin vaarallinen kulkutauti. Se aiheutti laajoja epidemioita.  Penisilliinin keksiminen toi avun myös tulirokkoon. Antibioottihoidosta huolimatta tulirokon jälkeen voi esiintyä munuaisvaurioita tai reumakuumetta, mikä on kuitenkin erittäin harvinaista.

## Lähteet
* Tulirokko Sairas Lapsi -verkkosivuilla 
* Forsius, Arno: Tulirokko eli scarlatina 
### Viitteet

## Aiheesta muualla

* Kyoto Encyclopedia of Genes and Genomes (KEGG): Scarlet fever 
* Mayo Clinic: Scarlet feve
Propertius

**Sextus Propertius** (noin 47 eaa. – 15 eaa.) oli roomalainen runoilija. Hän kirjoitti etupäässä eroottisia elegioita, joissa rakkauden kohteena oli Cynthia-niminen nainen.

Sextus Propertius kuului varakkaaseen assisilaiseen ritarisukuun. Rooman sisällissodassa hän menetti sekä isänsä että omaisuutensa. Hän lähti Roomaan opiskellakseen asianajajaksi, mutta käytti siellä aikansa ylistääkseen runoillaan kevytmielistä rakastettuaan. Ensimmäinen hänen runoteoksistaan oli *Monobiblos* (28 eaa.). Sen jälkeen hän sai kontakin Maecenaan kirjallisuuspiiriin, erityisesti Ovidiukseen. Myöhempienkin  teosten aiheena on rakkaus Cynthiaan, mutta uusina aiheina tulevat välirikko Cynthian kanssa ja tämän kuolema. Hän sovelsi myöhempiin runoihinsa kreikkalaisen Kallimakhoksen *Aitia*-teoksen tematiikkaa Rooman oloihin. Sextus Propertiuksen tunnetuin runo on *Elegioiden kuningatar*.

## Suomennettuja runoja
* Cornelius Paulluksen puoliso Manalassa, teoksessa: *Helikonin lähde: maailmanlyriikan suomennoksia*, suom. Lauri Viljanen, WSOY 1951
* Elegiat: I: 14, suom. Päivö Oksala, teoksessa: *Rakkausrunoja: valikoima maailmankirjallisuudesta*, , Helsinki: Otava 1953
* Elegiat: I: 18, suom. Päivö Oksala, teoksessa: *Maailmankirjallisuuden mestarilyriikkaa*, toim. Maunu Niinistö, WSOY Helsinki 1967
* Ihanaa oli viime yönä tuikkujen hämyssä riidellä, teoksessa: *Rakkaus ei koskaan lepää: antiikin runoja rakkaudesta*, suom. ja toim. Arto Kivimäki ja Sampo Vesterinen, Helsinki: Tammi 2001 
* Ystävälle, teoksessa: *Rakkaus ei koskaan lepää: antiikin runoja rakkaudesta*

## Lähteet

## Aiheesta muualla
* Propertiuksen ''Elegiat'' (The Latin Library)
Värikalvontulehdus

**Värikalvontulehdus** eli **iriitti** on silmän sisäinen värikalvon tulehdussairaus. Sen oireina ovat kova särky silmässä ja päässä, valonarkuus ja näkökentän hämärtyminen. Silmän lasiaisessa esiintyy valkosoluja, jolloin pupilli muuttuu harmahtavaksi. Jos värikalvon eli iiriksen ohella tulehtuu myös sädekehä, silloin tulehdusta kutsutaan iridosykliitiksi. Suurella osalla potilaista värikalvontulehdus liittyy perittyyn kudostekijään HLA-B27. 

Iriitti on yleensä autoimmuunisairaus. Iriittiä voi esiintyä myös nivel- ja suolistotulehduksien sekä psoriaksen yhteydessä. Hoitamattomana se voi johtaa sokeuteen tai glaukoomaan.

## Hoito
Värikalvon tulehduksen hoidossa käytetään kortisonia sisältäviä tippoja tai voiteita, lisäksi mustuainen laajennetaan silmätipoilla, jotka sisältävät esimerkiksi skopolamiinia tai syklopentolaattia, tällä saadaan silmänsisäiset pienet lihakset lepotilaan. Mustuaisen laajentaminen varmistaa myös sen, ettei värikalvon reuna tartu mykiön pintaan. Jos niin on jo käynyt, nämä pienet ns. takakiinnikkeet katkeavat yleensä lääkehoidolla. Värikalvon tulehduksen hoitona ovat tehokkaat paikallislääkkeet: värikalvon paikallaan pitämiseen ja kivun lievittämiseen käytetään tropaanialkaloideja, erityisesti skopolamiinia ja atropiinia. Laajenneen mustuaisen takia silmän lähinäkö heikkenee.  Laajentunut mustuainen päästää normaalia enemmän valoa silmään. Tästä aiheuttavaa epämiellyttävää tunnetta voidaan ehkäistä käyttämällä tummia laseja. Iriitin sairastaneen kuntoisuusluokka putoaa yhdellä luokalla. 
## Lähteet

## Aiheesta muualla
*Värikalvon tulehdus, Varsinais-Suomen sairaanhoitopiiri 
*Värikalvon tulehdus, Kanta-Hämeen sairaanhoitopiiri 
* Lea Hyvärinen, Värikalvon tulehdus
*Terveyskirjasto: Kaisu Kotaniemi, Äkillinen värikalvotulehdus eli akuutti iriitti, 27.11.2007
Tibullus

**Albius Tibullus** (n. 54-19 eaa.) oli roomalainen runoilija. Hän kirjoitti elegioita, etupäässä tunnelmallisia lemmenlauluja.

## Lähteet

## Aiheesta muualla

*Tibullus: ''Elegiat'' (The Latin Library)
*Vapaasti ladattavia Tibulluksen e-kirjoja Projekti Lönnrotilta
Quintilianus

**Marcus Fabius Quintilianus** (n. 35 – n. 95) oli roomalainen asianajaja ja retoriikan opettaja. Hän oli syntyisin Hispaniasta. Quintilianus tunnetaan ennen kaikkea puhetaidon oppikirjasta *[[Puhujan kasvatus]]* (*Institutio oratoria*, 95). Hän kirjoitti myös teoksen *Kaunopuheisuuden turmeltumisen syistä* (*De causis corruptae eloquentiae*), joka ei ole säilynyt nykyaikaan.

## Institutio oratoria
Quintilianuksen tunnetuin teos, *Institutio oratoria*, on julkaistu vuonna 95. Teos oli ensimmäinen didaktiikan teos, ja se koostuu 12 kirjasta. Teoksessa Quintilianus kertoo lasten kasvatuksesta Roomassa, ja esittää myös periaatteita, joita opettajien tulisi opetuksessaan seurata. *Institutio oratorian* yksi tavoitteista on myös hyväksi puhujaksi kasvattaminen, ja se sisältääkin tekstiä alan historiasta sekä eri puhetaidon suuntauksista. *Institutio oratoriasta* on tehty suomennos, *Puhujan kasvatus*, joka sisältää neljä ensimmäistä kirjaa. 

## Lähteet

## Kirjallisuutta

### Suomennoksia
* 
* 
* 

### Arvosteluja
* 

### Aiheesta muualla
Petronius

**Titus** (tai **Gaius**) **Petronius Arbiter** (27–66) oli roomalainen, keisari Neron hovissa vaikuttanut makutuomari (*elegentiae arbiter*), joka oli uransa aikana ainakin maaherra Bithyniassa ja joko vuonna 61 tai 62 *consul suffectus* eli kesken virkakautta valittu konsuli. 

Tacitus kertoo Petroniuksen viettäneen päivänsä nukkuen ja yönsä huvitellen ja töitä tehden. Vuonna 66 häntä syytettiin osallisuudesta Gaius Calpurnius Pison johtamaan salaliittoon keisari Neroa vastaan ja hänet määrättiin tekemään itsemurha. Itsemurhansakin hän suoritti tyylilleen uskollisesti: Tacitus kertoo, että hän antoi vuoroin avata ja sitoa valtimonsa, keskusteli koko ajan ystäviensä kanssa ja kuunteli keveiden runojen lausuntaa. Viime töikseen hän oli laatinut kuvauksen Neron paheellisesta elämästä, jonka hän sitten lähetti sinetöitynä Nerolle. 

Petronius oli mahdollisesti satiiriromaani *[[Satyricon]]in* kirjoittaja. Teos on säilynyt vain katkelmina, ja sen kirjoittajasta tiedetään vain nimi, Petronius. Pisin yhtenäinen kappale kirjasta tunnetaan nimellä *Trimalkion pidot*.

## Lähteet

## Kirjallisuutta

* 

## Aiheesta muualla

*   Kahlos, Maijastina: Petroniuksen antiikki ei ole valkoinen. Helsingin Sanomat 10.4.2004
Unreal

**Unreal** on Epic Gamesin kehittämä ja GT Interactiven julkaisema ensimmäisen persoonan ammuntapeli. Peli julkaistiin Microsoft Windowsille vuonna 1998 ja seuraavana vuonna Mac OS:lle. Peli on *[[Unreal (pelisarja)|Unreal]]* -pelisarjan ensimmäinen osa ja käyttää Unreal Engine -pelimoottoria.

## Vastaanotto
IGN antoi pelille arvosanaksi 9/10 arvostelussaan.

## Lähteet

## Aiheesta muualla
*
Sentenssit

**Sentenssit** (, ”Sentenssien neljä kirjaa”) on Petrus Lombarduksen teologinen pääteos, jonka ansiosta hänestä tuli hyvin tunnettu keskiajan skolastikkojen keskuudessa. Teos on kirjoitettu noin vuonna 1150.

*Sentenssit* ei ole varsinaisesti omaperäinen teos, vaan enemmänkin systemaattinen teologinen kokoelma, joka kattaa katolisen kirkon teologian kaikki osa-alueet. Teos oli siis eräänlainen *[[Summa (kirjallisuus)|summa]]*. Teos on kooste raamatullisista teksteistä, joihin on yhdistelty sopivia kohtia kirkkoisien ja monien keskiajan ajattelijoiden kirjoituksista. Petrus Lombarduksen työtä oli tekstikatkelmien valinta, pyrkimys sovittaa ne yhteen silloin kun ne näyttivät olevan ristiriidassa toistensa kanssa, sekä materiaalin järjestäminen systemaattiseen järjestykseen.

Systemaattisen ja kaikenkattavan sisältönsä vuoksi *Sentensseistä* tuli keskiaikaisen yliopiston keskeisin teos, ja se oli useiden skolastisten kommentaarioiden kohde. Maisterin tutkintoon vaadittiin keskiajalla kahden vuoden luennointi teoksesta.

*Sentenssit* koostuu neljästä kirjasta (*liber*), jotka oli jaettu distinktioiksi (*distinctio*). Se oli skolastisten teosten yleisen tavan mukaisesti kirjoitettu kysymys- ja vastausmuotoon. Se alkaa Pyhästä Kolminaisuudesta kirjassa I, siirtyy luomiseen kirjassa II, käsittelee Kristusta ja pelastusta kirjassa III, sekä käsittelee sakramentteja, jotka välittävät Kristuksen armoa, kirjassa IV.

Petrus Lombarduksen tunnetuin ja eniten kiistoja aiheuttanut oppi *Sentensseissä* oli se, että hän samastaa armeliaisuuden Pyhään Henkeen kirjan I distinktiossa 17. Tämän opin mukaan kun ihminen rakastaa Jumalaa ja lähimmäistä, tämä rakkaus on kirjaimellisesti Jumala – ihmisestä tulee jumalallisia ja hän tulee otetuksi kolminaisuuden elämään. Tätä oppia ei koskaan julistettu harhaoppiseksi, mutta harva seurasi Petrusta tämän opetuksen suhteen. 

## Aiheesta muualla
Teos:
* Petrus Lombardus: ''Sententiarum libri IV'' 

Kommentaareja:
* The Internet Guide to Master Peter Lombard &ndash; kommentaareja verkossa, sekä osittainen englanninkielinen käännös *The Four Books of the Sentences* 
* Commentaries on the Sentences of Peter Lombard on the Internet  &ndash; kommentaareja verkossa. Helsingin yliopisto.
Borssi

**Borssi** (, , ) eli **punajuurikeitto** on alkuperältään ukrainalainen hapanimelä keitto, jonka Unesco on liittänyt aineettoman kulttuuriperinnön luetteloonsa ukrainalaisena kansallisruokana. Keittoa syödään paljon myös esimerkiksi Puolassa, Venäjällä ja monissa entisen Neuvostoliiton maissa.

Borssin tärkein ainesosa on punajuuri. Useimmiten keitossa on myös sipulia ja kaalia sekä hapanta nestettä (hapanta kotikaljaa, sitruunamehua tai sitruunahappoa) ja makea ainesosa (punajuuri sekä usein sokeria ja joskus hunajaa). Se on yksi tunnetuimmista itäeurooppalaisista ruoista. Borssikeitto mainittiin venäläisissä kirjallisissa lähteissä jo 1500-luvulla.

Borssikeiton koostumus vaihtelee paljon maittain ja maiden sisällä myös alueittain. Borssikeittoa voidaan täydentää lihalla, kanalla, perunoilla ja vihanneksilla, kuten kaalilla. Borssi tarjoillaan kuumana smetanan ja usein myös paahtoleivän tai paikallisen leivän kera. Ukrainassa borssilla tarkoitetaan myös hapahkoja suolaheinä- ("vihreä borssi"), ruis- ("valkoinen borssi"), liha- tai kaalipohjaisia keittoja, joissa ei ole punajuurta. Ukrainassa suositaan borssin seurana myös pampuškeja eli valkosipulivedellä kasteltuja pikkuisia sämpylöitä. Perinteisessä ukrainalaisessa borssissa keiton pohjana voi olla hapatettua punajuurikvassia.

## Lähteet

## Aiheesta muualla
Anodi

**Anodi** on  elektrolyyttisessä systeemissä se elektrodi, jolla hapetusreaktio tapahtuu. Kirjaimellisesti anodi tarkoittaa elektrodia, jolle negatiiviset ionit eli anionit virtaavat, kun kennoon kytketään ulkoinen jännite.

Sähkökemiallisessa parissa anodi toimii negatiivisena purkauslevynä. Ladattaessa sähkökemiallista paria elektronien virtaussuunta muuttuu, ja latauksen ajaksi anodista tulee positiivinen kohtio.

Sähköisissä komponenteissa, kuten elektroniputkessa tai diodissa, anodi on se elektrodi, joka vastaanottaa komponentin sisältä tulevat elektronit ja johtaa ne ulos komponentista. Siten anodilla on positiivinen jännite.

Anodin vastaelektrodi on katodi.

## Katso myös
* Anioni
* Katodi
* Kationi

## Lähteet
Katodi

Kemiassa **katodilla** tarkoitetaan sähkökemiallisen parin elektrodia, jossa tapahtuu pelkistyminen. Elektrolyyttisessä parissa katodi on negatiivisesti varautunut ja galvaanisessa parissa katodi on positiivisesti varautunut.

Fysiikassa **katodilla** tarkoitetaan tyhjiössä olevaa elektrodia, joka lähettää elektroneja. Elektronit saadaan irtoamaan katodilta joko kuumentamalla elektrodia, jolloin tapahtuu terminen emissio, tai synnyttämällä elektrodien väliin voimakas sähkökenttä, jolloin negatiiviselta elektrodilta eli katodilta tapahtuu kenttäemissio. Elektrodilta voi irrota elektroneja myös silloin, kun siihen osuu valonsäde, jonka aallonpituus on riittävän lyhyt. Tällöin puhutaan valosähköisestä emissiosta.

**Katodeja**, joita käytetään kenttäemission avulla tyhjiössä, kutsutaan kylmäkatodeiksi. Kuumakatodit, joita kutsutaan usein myös hehkulangoiksi, ovat yleisempiä. Useimmat radiot ja televisiot 1970-luvulle saakka käyttivät kuumakatodielektroniputkia signaalin vahvistukseen ja käsittelyyn. Myös kuvaputkitelevisioissa käytettyjen katodisädeputkien elektronilähde on kuumakatodi. Useimpien loisteputkivalaisimien elektrodeina käytetään kuumakatodeja, mutta loisteputkivaloja valmistetaan myös kylmäkatodisina.

## Katso myös
* Anodi

## Lähteet
Bors

**Bors** tai **Sir Bors** on kuvitteellinen henkilö, joka esiintyy kuningas Arthuriin liittyvissä legendoissa. Hän oli pyöreän pöydän ritari ja yksi niistä kolmesta, jotka löysivät Graalin maljan. Kaksi muuta olivat Galahad ja Percival. Bors oli heistä ainoa, joka palasi etsintämatkaltaan.

Bors on merkittävä hahmo sekä Vulgata-syklissä että Thomas Maloryn Le Morte d’Arthur –kirjassa. Bors on kuningas Bors of Gaunesin poika ja Lancelotin serkku. Bors vanhemman kerrotaan auttaneen yhdessä veljensä kanssa Arthuria taistelussa kapinallisia pikkukuninkaita vastaan. Järven neito suojeli Borsia ja tämän veljeä Lionelia, kun he olivat vielä lapsia. Taikasormuksen avulla Bors saadaan rakastumaan kuningas Brandegorren tyttäreen. Heidän suhteestaan syntyy poika, Helaine Valkoinen. Vaikka Bors on maannut naisen kanssa, on hän yksi niistä kolmesta ritarista, jotka saavat tehtäväkseen löytää Graalin maljan. Löydettyään Graalin Bors, Galahad ja Percival tuovat maljan laivalla Britanniasta Sarrasiin. Bors asuu Sarrasissa, kunnes  sekä Galahad että Percival ovat kuolleet. Bors palaa sen jälkeen Camelotiin ja tukee Lancelotia, kun tämä on jäänyt kiinni aviorikoksesta kuningattaren makuukammiossa.

Arthurin ja Mordredin välisen viimeisen taistelun jälkeen Bors liittyy Lancelotin seuraan ja elää pyhimyksen tavoin. Kun Lancelot kuolee, Bors ja muut Lancelotin sukulaiset lähtevät Pyhään maahan taistelemaan vääräuskoisia vastaan. Siellä Bors kuolee pitkäperjantaina. Myöhemmässä kirjallisuudessa Bors on enää harvoin tärkeä hahmo. Poikkeus on Dorothy James Robertsin romaani Launcelot, veljeni (1954), jossa kertojahahmo Borsin sanotaan olevan Lancelotin veli.

## Lähteet
Menneisyyden Vangit

**Menneisyyden Vangit** on vuonna 1991 perustettu suomalainen rock-, pop- ja iskelmäyhtye, jonka laulusolisteina toimivat Freeman ja Virve Rosti.

## Historia
Menneisyyden Vangit sai alkunsa Virve Rostin ja Freemanin (Leo Friman) tavattua toisensa sattumalta keväällä 1991. Kummallakin oli takanaan menneisyys 1970-luvun listahitteineen. Virve Rosti oli ollut perhesyiden vuoksi useita vuosia sivussa iskelmämaailmasta lukuun ottamatta osallistumistaan Suomen edustajana vuoden 1987 Eurovision laulukilpailuun kappaleella "Sata salamaa". Freeman puolestaan oli aktiiviuransa jälkeen työskennellyt toimittajana. Rosti ja Freeman olivat kumpikin tahollaan alkaneet haaveilla paluusta esiintymislavoille, ja tapaamisen yhteydessä Freeman sai idean takavuosien hittejä esittävästä yhtyeestä.

Yhtyeen rumpaliksi pestattiin Kari Kuivalainen, joka oli edustanut Suomea vuoden 1986 Eurovision laulukilpailussa itse tekemällään kappaleella "Päivä kahden ihmisen" ja tehnyt yhden vähäiselle huomiolle jääneen sooloalbumin. Yhtyeen kitaristiksi tuli Raimo Hillilä. Alkuvaiheessa toisena kitaristina toimi Jukka Nurmela sekä basistina Rütger Orjatsalo. Myöhemmin basistiksi vaihtui aikanaan mäkihyppääjänäkin tunnettu Hannu Rantala. 2000-luvun puolella yhtyeeseen liittyi kosketinsoittaja Jussi Aaltonen, joka hallitsi myös harmonikansoiton. 

Menneisyyden Vankien alku oli vaatimaton, mutta kun tieto yhtyeestä levisi, se alkoi kerätä kaikenikäistä yleisöä. Yhtyeen jäsenten hämmästykseksi jopa parikymppiset nuoret lauloivat yhteislauluna Freemanin vanhaa hittiä "Ajetaan tandemilla". Pikkuhiljaa keikkamarkkinat kasvoivat niin, että yhtyeen jäsenet jättivät siihenastiset päivätyönsä, ja Menneisyyden Vankien keikoista muodostui nostalgiannälkäisen yleisön yhteislaulutilaisuuksia. Vuonna 1993 yhtye osallistui Syksyn sävel -kilpailuun Freemanin, Virve Rostin ja Kari Kuivalaisen kappaleella "Lemmenjuomaa", ja saman vuoden lopulla julkaistiin yhtyeen ensimmäinen studioalbumi.

## Jäsenet
* Virve "Vicky" Hannele Rosti – laulu
* Freeman (suomalainen muusikko) – laulu ja kitara
* Ari "Nude" Kaasalainen - kitara
* Sami "Sam The Ham" Järvinen
* Hannu "Hanski" Rantala – basso
* Jussi "Jupa" Aaltonen – kosketinsoittimet ja haitari
### Entiset jäsenet
* Raimo "Rami Hillilä - kitara
*Kari "Kuja" Salmi - rummut
* Kari Kuivalainen – rummut
* Jukka Nurmela
* Rütger Orjatsalo
* Pepe Laaksonen – bassokitara ja taustalaulu 

## Diskografia
### Albumit
* 
* 
* 
* 

### Kokoelmat
* 

## Lähteet

## Aiheesta muualla
* Kotisivut
*
Hehkulanka

**Hehkulanka** on ohut sähköä johtavasta aineesta valmistettu lanka, joka saadaan sähkövirralla kuumentamalla säteilemään valoa tai lämpöä. Hehkulankoja käytetään hehkulampuissa ja tyhjiöputkissa. Thomas Alva Edison käytti lampuissaan itse hyväksi toteamaansa grafiittia. Myöhemmin keksittiin vielä parempi hehkulankamateriaali, volframi, joka muista metalleista poiketen on lujaa hyvin korkeissa lämpötiloissa. 

Hehkulankoja käytetään tyhjiöputkissa, kuten elektroniputkissa ja katodisädeputkissa lähettämään elektroneja.

## Katso myös

* Hehkulamppu
* Elektroniputki